
Veci prosto sú. Nič viac.
===========================
Prosto sú. Rovnako ako my. Tiež prosto sme. Nie sú tu na to, aby sme ich súdili. Nie sme tu na to, aby sme sa s nimi porovnávali, súperili či zápasili s nimi. 
Nemusíme všetko súdiť a posudzovať. Nemusíme sa so všetkým hneď porovnávať a pomeriavať. Ak to robíme, začíname si vytvárať akoby nejaký vlastný vesmír, kde veci už nie sú to, čím naozaj sú. Nadobúdajú významy, ktoré nemajú. A v nás vyvolávajú pocity pýchy alebo poníženia, hnevu alebo uspokojenia a rôzne iné. Zaplietame sa do nich a strácame schopnosť normálne a prirodzene žiť, schopnosť normálne a prirodzene milovať, schopnosť normálne a prirodzene tvoriť navzájom tú najnormálnejšiu vec na svete, komunitu, spoločenstvo, jednotu. 
Veci prosto sú, nemusím ich za každú cenu stále súdiť a hodnotiť. Veci prosto sú, nemusím sa s nimi za každú cenu stále porovnávať a súťažiť s nimi. Veci sú a veci sa dejú a rovnako my sami prosto sme a prosto žijeme a prosto konáme. A milujeme. Milujeme a objavujeme ten úplne nový a fascinujúci svet číreho dobra a lásky, svet bez strachu a svet bez žiadostivosti, svet plný slobody, krásy, čistoty a čírej radosti. Práve preto, že v ňom my aj ostatní i sám svet môžeme prosto byť. Iba byť a naplno byť. Žiť. Konať. Rásť. Podľa slov Krista, "Nesúďte a nebudete súdení. Neodsudzujte a nebudete odsúdení! Odpúšťajte a odpustí sa vám" (Lk 6:37). 
Veci sú. Veci sa dejú. My sami sme. My sami žijeme a konáme. Nevládne medzi nami zápas ani boj ani nič podobné. Toto je vlastne podstata odpustenia, v ktorom púšťame na slobodu iných, ba aj sám svet - ale súčasne z tej istej reťaze oslobodzujeme aj seba. Zriekame sa nárokov a očakávaní voči iným, opúšťame súdenie a posudzovanie a tým oslobodzujeme ich, ale aj seba, lebo tiež zanechávame ľudské ohľady, porovnávanie a súperenie a túžbu po oslave a uznaní inými. Dovoľujeme im, aby prosto boli a tak ich aj prijímame. A takisto aj my prosto sme - a zažívame, v Cirkvi, v komunite podobných, že takto a takýto prijímaní sme. A tak ostáva už len láska. Radosť a láska. Láska a radosť. A pokoj, koruna všetkého, Boží Pokoj. A zrazu sa každá vec stáva zázrakom, prítomný človek darom a okamih nebom. Ilúzia padá, reťaze padajú a svet sa konečne odhaľuje v kráse, ktorú mu pri stvorení dal Boh. Keď z vecami a ľuďmi prestaneme zápasiť, stanú sa z bremena darom a zázrakom. Keď a Bohom prestaneme zápasiť, stane sa našim Životom a Spasiteľom. 
Preto takto funguje aj adorácia, modlitba, duchovný život, život s Bohom, v Bohu. Ako ten Vianneyho sedliak: Pozerám sa na Neho a On na mňa. Som s Ním a On so mnou. A stále viac: On vo mne a ja v Ňom. Prosté bytie. Prosto sme. A to je láska, toto úplné a dokonalé prijatie.

Radosť ako z roly v divadle?
===========================
Viera je uvedomenie: Boh sa stal mnou, aby som sa ja stal bohom. No, uvedomujeme si to? Možno. Ale najskôr na tej úrovni ohromenia a nadšenia, ako keď nám niekto povie, že v  školskom divadle budeme hrať hlavnú rolu. Je to veľké, je to fajn, tešíme sa tomu, ale súčasne to nie je nič "životné", nič, čo by zmenilo nás život. Je to len rola v divadelnom predstavení, ktorá sa len málo dotýka nášho života mimo javiska. Nie je pre nás kresťanstvo niečo podobné? Alebo podobné nejakej hre? Ako DrD? Alebo nejaká v počítači? Staneme sa tam nejakou postavou, získame nejaký level, tešíme sa, prežívame to, ale stále to je len hra, len hra a nie život! Nie je v našom živote kresťanstvo niečo podobné? Skutočné uvedomenie si, skutočná viera: pripravujem sa byť bohom. Raz budem bohom... vlastne ním už som, len ešte nie "vo veľkom", v sláve! A aj to príde, už čoskoro! Ako by reagoval človek, ktorý tomu naozaj uveril? Nedočkavo? "Túžim zomrieť a byť s Kristom, a to by bolo oveľa lepšie" (Flp 1, 23). Dychtivo pripraviť sa na to? "Jedno robím: zabúdam na to, čo je za mnou, a uháňam za tým, čo je predo mnou. Bežím k cieľu, za víťaznou cenou Božieho povolania zhora v Kristovi Ježišovi" (Flp 3, 13-14). Bez záujmu o veci sveta, tak malicherné a nudné v porovnaní s tým? "Všetko pokladám za stratu pre vznešenosť poznania Krista Ježiša, môjho Pána. Preň som všetko stratil a pokladám za odpadky, aby som získal Krista" (Flp 3, 😎.  
Mohlo by to vari byť aj inak, než že takto "veríte a jasáte nevýslovnou radosťou, plnou slávy, že dosahujete cieľ svojej viery —  spásu duší" (1Pt 1, 8-9)? Ale možno predsa si to nejako niekde uvedomujeme - kdesi v hĺbke, tú ohromnú veľkosť, a bojíme sa tomu uveriť? Bojíme sa naozaj celým bytím a aj navonok tomu uveriť, nehovoriac o tom, vykričať to s radosťou do celého sveta, že čo sme dostali za dar a milosť - a že tento Dar je tu pre každého, že každý môže? Čo nám bráni, čoho sa bojíme? Že čo ak to nie je pravda? Alebo, že čo ak nás svet vysmeje? Zvrhne ako blázna? "Blahoslavení budete, keď vás budú ľudia nenávidieť, keď vás vylúčia spomedzi seba, potupia a ako zlo zavrhnú vaše meno pre Syna človeka. Radujte sa v ten deň a jasajte, lebo máte veľkú odmenu v nebi! Veď to isté robili ich otcovia prorokom" (Lk 6, 22-23)! Ale my sa neradujeme. Bojíme sa. Prečo? Agent Mulder v Aktoch X mal na stene zavesený plagát s nápisom "Chcem uveriť!" My sa miesto toho bojíme uveriť. Prečo? Alebo sme sa o to nikdy ani nepokúsili? A miesto toho si nahovárame, že však veríme, samozrejme veríme - aj keď len ako nejakej sterilnej poučke, ktorá nemá dosah na srdce, nemá dosah na život? Ba možno sme už aj úplne zabudli, čo to znamená, niečomu naozaj uveriť? Dokonca si miesto toho vymýšľame miesto Boha bôžika na obraz svoj, miesto Evanjelia náhradu, tiež na obraz seba, starého svetského človeka. Protestanti urobili z radostnej zvesti Evanjelia banálny a absurdný súdny proces, z Boha netvora a z Neba Večné lovištia. A zase fúra z nás z toho urobila drinu, z Boha podobnú samoľúbu kreatúru, z náboženstva mŕtvy systém a z Kráľovstva zbožštených akýsi záhrobný domov dôchodcov... „Boh predsa nie je žobrák, on aj teba urobil bohom na svoj obraz“ (sv. Hyppolit). Boh ma urobil bohom. Už zakrátko ním budem, mám byť s Ním, v sláve Otca, Jeho syn a dedič. Veríš tomu? Opakuj si to! Znova a znova. Ústami a ešte viac srdcom. Až kým srdce neuverí. Až kým neprepukneš radosťou z toho v jasanie, krik, v spev a tanec, uchvátený a premožený tou ohromnou veľkosťou! Už stojím na Jeho strane, On sám, v Chlebe Eucharistie kvôli mne, je mi bližší, než všetko ostatné, spolu sme "my" oproti "oni" sveta! A naozaj na celom šírom svete už nemám nič iné na práci, len dorásť do tohto Daru, v sile Ducha dospieť do "zrelosti muža, k miere plného Kristovho veku" (Ef 4, 13). "Bojuj dobrý boj viery a zmocni sa večného života; veď doň si povolaný a zložil si pred mnohými svedkami dobré vyznanie" (1Tim 6, 12). A z Boha sa konečne naozaj stáva Otec, Brat, Druh, spoločník, pretože konečne "jeho pokolenie sme" (Sk 17, 28).

LITURGICKÝ PROGRAM
	
	Čičava
	Komárany
	Merník

	Po
3.4.
	Svätý a veľký pondelok
Prepodobný otec a vyznávač Nikita

	
	12.00 6.hodinka
18.00 LVPD +Alžbeta, Jozef (r.Pavučkova)            + panychýda
	
	

	Ut
4.4.
	Svätý a veľký utorok
Prepodobní otcovia Jozef Hymnograf a Juraj z Maley

	
	12.00 6.hodinka
	
	17.10 spoveď
18.00 liturgia

	St
5.4.
	Svätá a veľká streda
Svätá a slávna mučenica Irena
	Zdržanlivosť od mäsa

	
	12.00 6.hodinka
	18.00 LVPD *ZBP Sebastián, Beáta (r.Ihnatova) 
	

	Št 
6.4.
	Svätý a veľký štvrtok

	
	18.30 Umývanie nôh a Strasti - utiereň veľkého piatku
	17.00 Strasti - utiereň veľkého piatku (o.Miroslav)
	16.00 Veľká večiereň s liturgiou Bazila Veľkého

	Pi
7.4. 
	Svätý a veľký piatok
	Prikázaný sviatok
Prísny pôst – zdržanlivosť od mäsa, mlieka, vajec s pôstom
Zbierka na Boží hrob

	
	 10.00 Krížová cesta obcou
16.30 Veľká večiereň s uložením plaščenice do hrobu
	15.00 Veľká večiereň s uložením plaščenice do hrobu (o.Miroslav)
	15.00 Veľká večiereň s uložením plaščenice do hrobu

	So
8.4.
	Svätá a veľká sobota

	
	17.00 Veľká večiereň s liturgiou Bazila Veľkého
	
	

	Ne
9.4.
	Svätá a veľká nedeľa Paschy – Svetlé Kristovo vzkriesenie 

	
	6.00 Utiereň vzkriesenia
7.00 Liturgia vzkriesenia *ZBP Iveta, Michal (r.Janočkova)
Požehnanie jedál
15.00 Večiereň
	6.30 Utiereň vzkriesenia
7.30 Liturgia vzkriesenia *ZBP Eva s rodinou (r.Nagyova) 
Požehnanie jedál
(o.Marek Čan)
	9.00 Vzkriesenie s liturgiou a požehnanie jedál
*za farnosť 

	Po
10.4.
	Svetlý pondelok
	Prikázaný sviatok

	
	10.00 *Jana, Anna, Emília, Valéria (dala V. Nábožna)
Liturgia, myrovanie a obchod okolo chrámu
	8.00 *za fanosť 
Liturgia, myrovanie a obchod okolo chrámu
	8.00 Liturgia, myrovanie a obchod okolo chrámu (o.Marek Čan)

	Ut
11.4.
	Svetlý utorok; odchod do večnosti svätého Metoda, učiteľa Slovanov
	Odporúčaný sviatok

	
	18.00
	
	

	St
12.4.
	Svetlá streda

	
	
	18.00 +Juraj (r.Janova) + panychýda 
	

	Št 
13.4.
	Svetlý štvrtok

	
	18.00 *ZBP ruženec
	
	

	Pi
14.4. 
	Svetlý piatok
	Voľnica

	
	
	18.00 +Mária (r.Fedorova)
	

	So
15.4.
	Svetlá sobota

	
	
	
	

	Ne
16.4.
	Druhá nedeľa po Pasche – o Tomášovi 

	
	9.15 *za farnosť
	11.00
	7.30 



Úmysel modlitby: za mier na Ukrajine a vo svete.	 

V piatok a v sobotu bude možnosť adorácie pri hrobe. Bude potrebné sa zapísať do pripraveného zoznamu.

